SET พรุ่งนี้เสี่ยงลงวัด 1,535 จุด รับข่าวระเบิด ระวังหุ้นท่องเที่ยวร่วงถึง 10%
SET พรุ่งนี้เสี่ยงลงวัด 1,535 จุด รับข่าวระเบิด ระวังหุ้นท่องเที่ยวร่วงถึง 10%
14 ส.ค. 2559

นายประกิต สิริวัฒนเกตุ ผู้อำนวยการฝ่ายวิจัย บล.กสิกรไทย เปิดเผยถึงแนวโน้มตลาดหุ้นไทยพรุ่งนี้ (15 ส.ค.) คาดว่าจะปรับตัวลงทันทีที่เปิดตลาด หลังมีเหตุการณ์ระเบิดขึ้นในภาคใต้เมื่อวันหยุดที่ผ่านมา เช่นเดียวกับกับเหตุการณ์ระเบิดที่แยกราชประสงค์เมื่อปี 2558 ที่ในครั้งนั้น ตลาดหุ้นไทยปรับลง 28 จุด โดยพรุ่งนี้มีโอกาสที่ดัชนีจะลงไปแตะ 1,535 จุด
ขณะที่นายวิกิจ ถิรวรรณรัตน์ ผู้อำนวยการสายงานวิจัย บล.บัวหลวง คาดว่าหุ้นในกลุ่มที่จะปรับตัวลงคือกลุ่มท่องเที่ยว, โรงแรม และสายการบิน เนื่องจากได้รับผลกระทบจากเหตุระเบิด โดยคาดว่าจะปรับลดลงประมาณ 10% อย่างไรก็ตาม เชื่อว่ามีโอกาสจะรีบาวด์ขึ้นมาได้หลังปรับตัวลงแรง
 
ที่มา : สำนักข่าว ไอ.เอ็น.เอ็น.